தமிழ்நாடு கட்டற்ற மென்பொருள் நிறுவனம், பலரை கட்டற்ற மென்பொருள் இயக்கத்தில் சேர்த்து வருங்கால முயற்சிகளுக்கு உறுதுணையாக இருக்கக் கூடிய ஒரு கட்டற்ற கணினி கட்டமைப்பை உருவாக்கும் ஒரு நல்ல வாய்ப்பாக இந்த நிகழ்ச்சியைக் கருதுகிறது. இந்த நிகச்சியில் தமிழ்நாடு கட்டற்ற மென்பொருள் நிறுவனத்தைச் சேர்ந்த தன்னார்வலர்கள், மாணவர்கள் மற்றும் தனி நிறுவனங்கள் கட்டற்ற மென்பொருள் பற்றிய செயல் முறை விளக்கங்களை செய்து காட்டுவர். ஆங்கிலத்திலும், தமிழிலும் Office, Image Editing Tools, Audio/Video Editing Tools, Games, Programming Languages like Python, PHP, Content Management Systems like Drupal and Joomla, Virtualization Tools ஆகியவற்றின் விளக்கவுரைப் பாடங்கள் நடத்தப்படும். குனு/லினக்ஸை எப்படி கணினியில் நிறுவுவது என்பதும் ஒரு பகுதியில் செய்து காட்டப்படும்.